ԱՄՓՈՓԱԹԵՐԹ

«Հայաստանի Հանրապետության կառավարության 2015 թվականի մարտի 10-ի 228-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի

|  |  |  |  |
| --- | --- | --- | --- |
| 1․ ՀՀ տարածքային կառավարման և ենթակառուցվածքների նախարարություն | | | 19․08․2022թ․ |
| № ԳՍ/25․2/21676-2022 |
| ՀՀ տարածքային կառավարման և ենթակառուցվածքների նախարարությունը «Հայաստանի Հանրապետության կառավարության 2015 թվականի մարտի 10-ի 228-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ ունի հետևյալ առաջարկությունները․  1. Հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 3-րդ մասը. «3. Օրենքի լրիվ անվանումը հիշատակելիս հետևյալ հաջորդականությամբ ներառվում են օրենքի վերնագիրը, օրենքի ընդունման տարին, ամիսը (տառերով), ամսաթիվը, հերթական համարը և «օրենք» բառը: Օրենքի կրճատ անվանումը հիշատակելիս դրանում նշվում է օրենքի վերնագիրը:»՝ առաջարկում ենք Նախագծի 1-ին կետի 1-ին ենթակետով նախատեսված՝ Որոշման նոր խմբագրությամբ տրվող նախաբանի «Հայաստանի Հանրապետության օրենքի» բառերը փոխարինել «օրենքի» բառով:  2. Նախագծի 1-ին կետի 2-րդ ենթակետում «խմբագրությամբ» բառը փոխարինել «խմբագրությամբ՝» բառով և կետադրական նշանով:  3. Որոշման նախագծով հաստատվող Հավելվածի՝ Հայաստանի Հանրապետության տարածք ներմուծվող առանձին ապրանքների նպատակային նշանակությունը հաստատող Հայաստանի Հանրապետության լիազոր պետական կառավարման մարմինների ցանկի (ըստ ոլորտների) առաջին սյունակի առաջին տողում «Տրանսպորտի ոլորտում լիազոր մարմին պետական» բառակապակցությունից հանել «լիազոր մարմին» բառերը:  4. Հավելվածի «Վառելիքաէներգետիկ համալիրի ոլորտում պետական քաղաքականության մշակման և նորմատիվ իրավական կարգավորման գործառույթներ իրականացնող լիազոր մարմին» տողի երկրորդ սյունակում լրացնել «Էկոնոմիկայի նախարարություն» բառերը:  5. Որոշման նախագծով հաստատվող Հավելված 2-ի 5-րդ կետի «կամ մերժվել Եզրակացության տրամադրումը» բառերը հանել։ | Ընդունվել է  Ընդունվել է  Ընդունվել է  Ընդունվել է  Ընդունվել է | | |
| 2. ՀՀ պետական եկամուտների կոմիտե | | | 18.08.2022թ․ |
| № 01/3-2/59327-2022 |
| «Հայաստանի Հանրապետության կառավարության 2015 թվականի մարտի 10-ի 228-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.  1. Հայաստանի Հանրապետության կառավարության 2015 թվականի մարտի 10-ի թիվ 228-Ն որոշման (այսուհետ՝ Որոշում) 1-ին կետով սահմանված Հայաստանի Հանրապետության լիազոր պետական կառավարման մարմինները հաստատում են Հայաստանի Հանրապետության տարածք ներմուծվող Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի «Եվրասիական տնտեսական միության արտաքին տնտեսական գործունեության միասնական ապրանքային անվանացանկի և Եվրասիական տնտեսական միության միասնական մաքսային սակագների հաստատման մասին» N 80 որոշման թվային նշագրումով համապատասխան ծանոթագրություններով մանրամասնեցված և առանձնացված մի շարք ծածկագրերով դասակարգվող առանձին ապրանքների նպատակային նշանակությունը, հետևաբար առաջարկում ենք քննարկել Նախագծով Որոշման նախաբանում Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 որոշմանը հղում կատարելու հարցը։  Հայտում ենք նաև, որ Որոշմամբ նախատեսվում է նաև սահմանել Եվրասիական տնտեսական հանձնաժողովի 2022 թվականի մարտի 17-ի թիվ 37 որոշմամբ Մաքսային միության հանձնաժողովի 2009 թվականի նոյեմբերի 27-ի թիվ 130 որոշման մեջ կատարված փոփոխություններով և լրացումներով նախատեսված մաքսատուրքի վճարման գծով արտոնության տրամադրման նպատակով ապրանքների նպատակային նշանակությունը հաստատող լիազոր մարմիններին, հետևաբար առաջարկում ենք քննարկել Նախագծով Որոշման նախաբանում Մաքսային միության հանձնաժողովի 2009 թվականի նոյեմբերի 27-ի թիվ 130 որոշմանը հղում կատարելու հարցը։  Մյուս կողմից, Որոշման 2-րդ կետով նախատեսված են Հայաստանի Հանրապետություն ներմուծված որոշ ապրանքների նկատմամբ մաքսատուրքի վճարման արտոնություններ տրամադրող այն լիազոր մարմինները, որոնք տրամադրում են «Հայաստանի Հանրապետության՝ «Եվրասիական տնտեսական միության մասին» 2014 թվականի մայիսի 29-ի պայմանագրին միանալու մասին» 2014 թվականի հոկտեմբերի 10-ի պայմանագրով նախատեսված մաքսատուրքի վճարման գծով արտոնությունները։  Միաժամանակ, հայտնում ենք, որ «Եվրասիական տնտեսական միության մասին» 2014 թվականի մայիսի 29-ի պայմանագրի 43-րդ հոդվածով սահմանված են սակագնային արտոնություններին, իսկ նույն պայմանագրի 45-րդ հոդվածով սահմանված են մաքսասակագնային կարգավորման հարցերով Եվրասիական տնտեսական հանձնաժողովի լիազորություններին առնչվող կարգավորումները, հետևաբար առաջարկում ենք քննարկել Որոշման նախաբանում նույն պայմանագրի 43-րդ և 45-րդ հոդվածներին հղում կատարելու հարցը՝ Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 և Մաքսային միության հանձնաժողովի 2009 թվականի նոյեմբերի 27-ի թիվ 130 որոշումներով նախատեսված դեպքերից բացի, այլ հնարավոր դեպքերում ևս ապրանքների նպատակային նշանակությունը հաստատող լիազոր մարմիններին սահմանելու հարցը կարգավորելու նպատակով։  Ինչ վերաբերում է Նախագծով Որոշման Նախաբանում Առևտրի և ծառայությունների մասին Հայաստանի Հանրապետության օրենքի 2-րդ հոդվածի 27-րդ պարբերությանը հղում կատարելուն, ապա կարծում ենք, որ Նախագծով և Որոշմամբ նախատեսված դրույթները չեն հանդիսանում վերջինիս կարգավորման առարկան, հետևաբար առաջարկում ենք քննարկել Որոշման նախաբանից նշված հղումը հանելու նպատակահարմարությունը։  Հաշվի առնելով վերոգրյալը՝ առաջարկում ենք քննարկել Նախագծի 1-ին կետի 1-ին ենթակետով Որոշման նախաբանի նոր խմբագրությունը հետևյալ բովանդակությամբ շարադրելու նպատակահարմարությունը․  Ղեկավարվելով Եվրասիական տնտեսական միության մասին» 2014 թվականի մայիսի 29-ի պայմանագրի 43-րդ և 45-րդ հոդվածների, Հայաստանի Հանրապետության՝ «Եվրասիական տնտեսական միության մասին» 2014 թվականի մայիսի 29-ի պայմանագրին միանալու մասին» 2014 թվականի հոկտեմբերի 10-ի պայմանագրի 3-րդ հավելվածի 41-րդ կետի և 44-րդ կետի 3-րդ ենթակետի, ինչպես նաև Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի N 80 և Մաքսային միության հանձնաժողովի 2009 թվականի նոյեմբերի 27 թիվ 130 որոշումների դրույթներով Հայաստանի Հանրապետության կառավարությունը որոշում է.։  2. Առաջարկում ենք քննարկել Նախագծով Որոշման 2-րդ կետի 2-րդ ենթակետը ուժը կորցրած ճանաչելու նպատակահարմարությունը՝ հիմք ընդունելով «Դիլիջանի միջազգային դպրոց» ծրագրի շրջանակներում հարկային և մաքսային արտոնություններ տրամադրելու մասին» օրենքում փոփոխություններ և լրացումներ կատարելու մասին» 2021 թվականի ապրիլի 19-ի թիվ ՀՕ-164-Ն օրենքով կատարված փոփոխությունները։  3. Նախագծի 1-ին կետի 2-րդ ենթակետով ներկայացված Որոշման 1-ին հավելվածից առաջարկում ենք հանել Տիեզերական գործունեության ոլորտում պետական քաղաքականության մշակման և նորմատիվ իրավական կարգավորման գործառույթներ իրականացնող լիազոր մարմին սահմանելուն առնչվող դրույթները՝ հաշվի առնելով այն, որ Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի N 80 որոշման ծանոթագրությունների համաձայն նշված ոլորտի լիազոր մարմին նախատեսված չէ սահմանել, ինչպես նաև նույն հավելվածով առաջարկում ենք նախատեսել Տեղեկատվական տեխնոլոգիաների ոլորտի լիազոր մարմին սահմանելուն առնչվող դրույթները՝ Մաքսային միության հանձնաժողովի 2009 թվականի նոյեմբերի 27-ի թիվ 130 որոշման 7.1.43-րդ կետով սահմանված դրույթների կիրարկման համար։  Միաժամանակ հայտնում ենք, որ «Մեկ կանգառ, մեկ պատուհան» սկզբունքի ներդրման շրջանակներում իրականացվում են աշխատանքներ՝ պետական մարմինների կողմից թույլատվական փաստաթղթերի տրամադրումը բացառապես էլեկտրոնային եղանակով իրականացնելու առնչությամբ, ուստի առաջարկում ենք քննարկել Նախագծի հավելվածի 4-րդ կետում փոփոխություններ իրականացնելու նպատակահարմարությունը՝ եզրակացություն ստանալու համար անհրաժեշտ փաստաթղթերի ներկայացումը, ինչպես նաև դրանց հիման վրա տրամադրվող եզրակացության տրամադրումը բացառապես էլեկտրոնային եղանակով իրականացնելու պահանջ սահմանելու նպատակով։  Հայտնում ենք նաև, որ Հայաստանի Հանրապետության տարածք ներմուծվող առանձին ապրանքների նպատակային նշանակությունը հաստատող Հայաստանի Հանրապետության լիազոր պետական կառավարման մարմինների ցանկի սահմանման վերաբերյալ Հայաստանի Հանրապետության պետական եկամուտների կոմիտեի դիրքորոշումը ներկայացվել է Հայաստանի Հանրապետության պետական եկամուտների կոմիտեի 20.07.2022թ. թիվ 01/3-2/51383-2022 և 27.07.2022թ. թիվ 01/3-2/53317-2022 գրություններով։ | | Ընդունվել է  Ընդունվել է  Ընդունվել է  Չի ընդունվել  Քանի որ «Մեկ կանգառ, մեկ պատուհան»-ը դեռևս ամբողջությամբ չի գործարկվում, ուստի եզրակացության տրամադրումը բացառապես էլեկտրոնային եղանակով իրականացնելու պահանջ սահմանելը վաղաժամ է։ | |
|  | |  | |
| 2․1․ ՀՀ պետական եկամուտների կոմիտե | | | 25․08․2022թ․ |
| № 01/3-2/61248-2022 |
| Ի լրումն ՀՀ ՊԵԿ 18.08.2022թ. N 01/3-2/59327-2022 գրության  «Հայաստանի Հանրապետության կառավարության 2015 թվականի մարտի 10-ի 228-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․  1․ Նախագծի 2-րդ հավելվածով հաստատվող կարգի (այսուհետ` Կարգ) 3-րդ կետի 3-րդ ենթակետի համաձայն՝ եզրակացություն ստանալու համար ներմուծող անձը (այսուհետ` հայտատու), ի թիվս այլնի, լիազոր մարմին է ներկայացնում ապրանքի նպատակային նշանակությանը համապատասխան օգտագործման մասին երաշխա-վորագիր, ինչի կապակցությամբ առաջարկում ենք հստակեցնել, թե նշված երաշխա-վորագիրը ում կողմից է տրամադրվում։  2․ Կարգի 3-րդ կետի 4-րդ ենթակետի համաձայն՝ եզրակացություն ստանալու համար հայտատուն, ի թիվս այլնի, լիազոր մարմին է ներկայացնում արտադրական հզորությունների մասին տեղեկանք: Միաժամանակ, Կարգի 8-րդ կետի համաձայն՝ եզրակացություն ստանալու մասին հայտը մերժվում է, եթե հայտը և դրան կից ներկայացվող փաստաթղթերը թերի են, և 1 աշխատանքային օրվա ընթացքում հայտատուն չի վերացնում հայտում կամ դրան կից փաստաթղթերում առկա թերությունները կամ չի ներկայացնում համալրված փաստաթղթերը:  Հաշվի առնելով, որ Կարգի 3-րդ կետի 4-րդ ենթակետով սահմանված չեն արտադրական հզորությունների վերաբերյալ չափանիշներ, ինչպես նաև այն հանգա-մանքը, որ Կարգի 8-րդ կետի համաձայն՝ հայտը և դրան կից ներկայացվող փաստաթղթերը թերի ներկայացնելը հիմք է հանդիսանում եզրակացություն ստանալու հայտը մերժելու համար, առաջարկում ենք հստակեցնել «թերի» եզրույթը, մասնավորապես թերի ներկայացման դրույթը վերաբերում է որևէ փաստաթղթի պակաս ներկայացված լինելուն, թե ներկայացված փաստաթղթերում բովանդակային թերությունների առկայությանը, միաժամա¬նակ հստակեցնելով նաև բովանդակային թերությունների բնույթը՝ (օրինակ՝ ոչ արժանահավատ կամ կեղծ տեղեկությունների ներկայացում)։  3․ Կարգի ձև N1-ով հաստատվող դիմումի ձևով նախատեսված է եզրակացություն Հայաստանի Հանրապետության տարածք ներմուծվող մի շարք ապրանքների նպատակային նշանակությունը հաստատելու վերաբերյալ եզրակացության տրամադրման վերաբերյալ նշումների կատարման տող։ Միաժամանակ, Կարգի ձև N2-ով հաստատվող համապատասխան լիազոր մարմնի կողմից տրամադրվող եզրակացության ձևում նախատեսված են ապրանքի անվանման, ԱՏԳ ԱԱ ծածկագրի, քանակի վերաբերյալ նշումների կատարման տողեր, ինչը հաշվի առնելով, իրավական որոշակիության սկզբունքից ելնելով, առաջարկում ենք Կարգի ձև N1-ով հաստատվող դիմումի ձևում ևս մի շարք ապրանքների փոխարեն հստակ նշել ներմուծվող ապրանքի անվանումը, ԱՏԳ ԱԱ ծածկագիրը, քանակը։  4․ Կարգի ձև N2-ով հաստատվող համապատասխան լիազոր մարմնի կողմից տրամադրվող եզրակացության ձևում նախատեսված է ներմուծվող ապրանքները բացառապես ԵԱՏՄ որոշմամբ նշված նպատակային նշանակության համար օգտագործման մասին նշում կատարելու տող, ինչի կապակցությամբ առաջարկում ենք հստակ նշել այն որոշումը, որով սահմանված են ապրանքների նպատակային նշանա-կությունը։ | Ընդունվել է  Ընդունվել է մասնակի։  Հստակեցվել են արտադրական հզորությունների չափանիշը։  Ընդունվել է  Ընդունվել է | | |
| 3․ ՀՀ պաշտպանության նախարարություն | | | 17․08․2022թ․ |
| № ՊՆ/510/3938-2022 |
| 2022 թվականի օգոստոսի 9-ի Ձեր N 01/12612-2022 գրության առնչությամբ հայտնում եմ, որ «Հայաստանի Հանրապետության կառավարության 2015 թվականի N մարտի 10-ի 228-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունենք: | Ընդունվել է | | |
| 4. ՀՀ առողջապահության նախարարություն | | | 16.08.2022թ․ |
| № ԱԱ/22.2/19797-2022 |
| Ի պատասխան 2022 թվականի օգոստոսի 09-ի թիվ 01/12612-2022 գրության` «Հայաստանի Հանրապետության կառավարության 2015 թվականի մարտի 10-ի 228-Ն որոշման մեջ փոփոխություններ կատարելու մասին**»** Հայաստանի Հանրապետության կառավարության որոշման նախագիծի վերաբերյալ հայտնում եմ, որ նախագծի 1-ին հոդվածի 1-ին մասով նախատեսվում է որպես գործող որոշման լիազորող նորմեր սահմանել «Առևտրի և ծառայությունների մասին» Հայաստանի Հանրապետության օրենքի 2-րդ հոդվածի 27-րդ պարբերությունը և 2014 թվականի մայիսի 29-ի «Եվրասիական տնտեսական միության մասին» պայմանագրի 43-րդ և 45-րդ հոդվածները:  Տեղեկացնում եմ, որ «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն` ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: Համաձայն Սահմանադրության 6-րդ հոդվածի 1-ին մասի` պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով: Հաշվի առնելով վերոգրյալը` հայտնում եմ, որ «Առևտրի և ծառայությունների մասին» Հայաստանի Հանրապետության օրենքի 2-րդ հոդվածի 27-րդ պարբերությունը Կառավարությանը որևէ լիազորություն չի վերապահում: Ինչ վերաբերում է «Եվրասիական տնտեսական միության մասին» պայմանագրին կատարվող հղմանը, ապա հայտնում եմ, որ այն հակասում է Սահմանադրության նշված հոդվածին, քանի որ չի հանդիսանում Սահմանադրություն կամ օրենք, հետևաբար «Եվրասիական տնտեսական միության մասին» 2014 թվականի մայիսի 29-ի պայմանագրի 43-րդ և 45-րդ հոդվածները ևս չեն կարող դիտարկվել որպես լիազորող նորմեր: Բացի այդ, առաջարկում եմ նախագծով հաստատվող հավելվածում «առողջապահության» բառը գրել մեծատառով: | | Ընդունվել է մասնակի  Ընդունվել է | |
| 5. ՀՀ Սննդամթերքի անվտանգության տեսչական մարմին | | | 19.08.2022թ․ |
| № 01/2-1/14631-2022 |
| «Հայաստանի Հանրապետության կառավարության 2015 թվականի մարտի 10-ի N 228-Ն որոշման մեջ փոփոխություններ կատարելու մասին**»** Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք, որ Սննդամթերքի անվտանգության տեսչական մարմինը վերահսկողություն իրականացնող լիազոր մարմին է, ուստի առաջարկում ենք Նախագծի N1 հավելվածի ցանկի 5-րդ սունյակից հսկողության բառը հանել: | | **Ընդունվել է** | |
| 6. ՀՀ ֆինանսների նախարարություն | | | 19.08.2022թ․ |
| № 01/2-1/14631-2022 |
| Ս.թ. օգոստոսի 9-ի Ձեր թիվ 01/12612-2022 գրությամբ ներկայացված՝ «Հայաստանի Հանրա­պետության կառավարության 2015 թվականի մարտի 10-ի թիվ 228-Ն որոշման մեջ փոփո­խու­թյուններ կատարելու մասին» ՀՀ կառա­­­­վա­րու­թյան որոշ­­ման նախա­­գծի վերա­­­բե­ր­­­յալ հայտ­նում ենք, որ դիտողու­թյուն­ներ և առա­ջար­կու­թյուն­ներ չկան: | | Ընդունվել է | |
| 7․ ՀՀ քաղաքաշինության կոմիտե | | | 22․08․2022թ․ |
| № 01/14.2/8674-2022 |
| Հայտնում եմ, որ <Հայաստանի Հանրապետության կառավարության 2015 թվականի մարտի 10-ի 228-Ն որոշման մեջ փոփոխություններ կատարելու մասին>Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ ՀՀ քաղաքաշինության կոմիտեն սկզբունքային առարկություններ չունի:  Միաժամանակ, առաջարկվում է Նախագծի.  - Հավելվածի <Շինարարության ոլորտում պետական քաղաքականության մշակման և նորմատիվ իրավական կարգավորման գործառույթներ իրականացնող լիազոր մարմին> բառերը փոխարինել <Քաղաքաշինական բնագավառի պետական կառավարման լիազորված մարմին> բառերով,  - Կարգի 3-րդ կետի 4-րդ ենթակետի ՝ <արտադրական հզորությունների մասին տեղեկանք> բառերը փոխարինել <արտադրական հզորությունների և/կամ կառուցապատման թույլտվությունների վերաբերյալ տեղեկանք> բառերով: | Ընդունվել է  Ընդունվել է | | |